Referat fra møte i FAU – Kirkevoll Skole
onsdag 19. september 2018, kl.19.00-21.00, Kvarten

**Saksliste:**

1. Godkjenning av innkalling og saksliste til FAU-møte
2. Valg av leder, nestleder og sekretær
3. Presentasjonsrunde FAU-representantene
4. Gjennomgang av høstens datoer
5. Orientering: Årshjulet
6. Orientering om TV-Aksjonen
7. Arbeidsgruppene
> fordeling i grupper
> orientering om arbeidsmetode, Gdisk,

> Valg av vara til Samarbeidsutvalget
> Arbeid i gruppene («Bli kjent» og overlevering)

1. Eventuelt

**Referat:**

**1.** Innkalling ble godkjent.

**2**. Kort orientering om hva FAU er. Leder, nestleder og sekretær fra 2017/2018 ble gjenvalgt ved akklamasjon.

**3**. 20 av 27 klasser stilte med FAU-representant (se vedlagt fremmøteprotokoll). Presentasjonsrunde ble gjennomført og vi har en god miks av gamle og nye representanter.

**4**. Vi ble enige om å holde på første onsdag i måneden kl. 19-21 som møtetidspunkt. Møtested er vanligvis nede i kvarten. Innkalling sendes ut en uke før hvert møte. Neste FAU-møte blir onsdag 3. oktober. Da avholdes årsmøtet samtidig. Egen innkalling på dette sendes ut, men dette møtet er kun formalia vi ikke trenger å bruke mye tid på. Resten av tiden blir det vanlig FAU-møte.

**5.** Årshjulet ble vist. Dette må justeres pga. jubileumsforestilling i februar. Rektor tar dato for disko og skoleball opp med elevrådet og kommer tilbake med svar. Kommer tilbake til årshjulet når tidspunkt for disse aktivitetene er avklart. Det som ligger fast på planen nå på høsten er følgende:

September | Trafikalt grunnkurs (Tema/Ungdom)
Oktober | Årsmøte ons 3. oktober (Økonomigruppen)
Desember | Rapport ang. bruk av midler til Bergen kommune (Økonomigruppen)

**6**. Orientering om TV-aksjonen. FAU har tidligere vært delaktig i organisering av TV-aksjonen. Dette er nå ikke en del av FAU sitt arbeid, men følgende informasjon ble gitt på møtet:

"FAU har en lang og god tradisjon for gjennomføring av årets TV-aksjon på Kirkevoll skole, hvor temagruppen har vært med på gjennomføringen av arrangementet. I år går inntektene til Kirkens Bymisjon med slagordet "Mindre alene sammen", som handler om å jobbe mot et varmere og mer inkluderende samfunn for dem som står svakest stilt. Aksjonsdagen er søndag 21. oktober, og det trengs ca. 4  personer til å bli med. Renate Olsen (tidligere FAUer) har sagt seg villig til å ta på seg å være Baseleder også i år, og vil sende ut mer informasjon til temagruppen. Skolen har allerede fått mail om booking av gymsalen som base for dagen, og det er laget et arrangement på facebookgruppen til FAU, som tidligere år. Det vil også komme ranselpost i sekkene til alle elever på skolen neste uke, samt løpesedler og plakater rundt om i Fanabygden.
For mer info, gå inn på [blimed.no](http://blimed.no/) eller send spørsmål eller interesse for å bidra til tvaksjonenfana@hotmail.com."

**7.** Arbeidsgruppene:
- Det ble gitt en kort presentasjon av hva de ulike arbeidsgruppene jobber med.
- Det ble besluttet å fjerne Trafikk-gruppen. Evt. saker knyttet til trafikksituasjonen rundt skolen tas av Bygg-/Uteområde-gruppen. Det ble også besluttet å lage en ren forestillingsgruppe som jobber mot jubileumsforestillingen i februar. Ungdomsgruppen slås sammen med Tema-gruppen.
- Alle som var tilstede valgte gruppe. De som ikke var tilstede er blitt plassert der det manglet folk. (Se vedlegg for gruppeinndeling.)
- Bruk av Disk på FAU sin Google-mail for lagring av dokumenter ble demonstrert, og alle nye FAU-representanter har fått invitasjon for å få tilgang til FAU-filene.
- Monica Botnen ble valgt som vara til Samarbeidsutvalget.

**8.** Eventuelt
- Info fra dysleksi-workshop. Bra møte! Det kommer flere workshop’er (neste onsdag på ungdomsskolen). Workshop er åpen for alle og verktøyene kan også brukes for de som ikke har dysleksi.

- Vi bør markedsføre FAU sin Facebook-gruppe bedre. Det ble besluttet at alle FAU-representanter informerer om denne Facebook-gruppen til sin klasse. Gruppen heter FAU Kirkevoll Skole og har pr. nå 331 medlemmer, så det er mange foreldre vi ikke når her i dag. Dere må også informere om epost-adressen til FAU, fau.kirkevoll.skole@gmail.com, i informasjonen til deres respektive klasser og oppfordre foreldre til å ta opp saker de er opptatt av via FAU. Saker kan sendes til FAU-mail, legges inn i Facebookgruppen eller tas opp direkte med klassens FAU-representant.

- Rektor Kari Eng kom på overraskelsesbesøk, noe vi setter stor pris på. Hun hadde følgende informasjon:
Det er ønskelig at saker fra foreldre kanaliseres via FAU.
Info om læringsmiljøprosjektet. Kirkevoll er utvalgt som 1 av 3 skoler i Bergen. Det er fokus på utenforskap og klassene skal kartlegges. Det har vært en del spørsmål om anonymitet ifbm. dette, men det skal være godt ivaretatt. Rektor informerer mer om prosjektet på neste FAU-møte.

**\*Neste FAU-møte blir onsdag 3. oktober**

Referent: Siren Vatshelle